Taalschool geeft Chinese les in Fortnite: 'Perfect klaslokaal' | Bright
25 juni 2019 • 14:09
'Apple onthult binnenkort eigen koptelefoon, AirTags en iPad Pro' Kan Satan ’n gedagte in my plant? - www.bybelkennis.co.za
by Mitch Kalp · Published 31/07/2014 · Updated 28/09/2014
Kan Satan ‘n gedagte in my plant? – Francois Malan
Net die Here kan ons gedagtes lees? Die vraag: Hoe kan Satan ’n gedagte in ‘n mens plant?
1 Net die Here kan ons gedagtes lees.
Vir die mens wat in Jesus Christus glo, is daar nog ‘n bykomende voordeel. God die Heilige Gees het in ons kom woon (Johannes 14:17) om ons te lei met die woord van die Here wat ons hoor en wat in ons hart geskryf word (Johannes 14:26), om ons te oortuig om Jesus te glo en Hom te volg in elke besluit wat ons neem (Johannes 16:8).
2 Hoe kan satan ‘n gedagte in ‘n mens plant?
Ons stryd is in ons self. Ons wil ons lewe self beheer en in ons wese lewe ons vir onsself en nie vir God nie. In Romeine 7:18-25 beskryf Paulus die stryd: ‘Ek weet immers dat die goeie nie in my woon nie, dit wil sê nie in my sondige aard nie….Die goeie wat ek wil, doen ek nie; maar die kwaad wat ek nie wil nie, dit doen ek…. die wet van die sonde wat in my ledemate is, neem my krygsgevange.’ En dan sê Paulus: ‘Ellendige mens wat ek is! Wie sal my tog red uit hierdie doodsbestaan? Aan God die dank – deur Jesus Christus ons Here!’
Daarom het hy in Romeine 6 gesê: ‘Moet nie toelaat dat die sonde oor julle sterflike liggame heers nie om julle sy begeertes te laat gehoorsaam nie. Julle moet ook nie julle ledemate (fisiese vermoëns) as wapens/instrumente van ongeregtigheid tot beskikking van die sonde stel nie…’(6:12-13)
Die gedagtes wat die satan ‘in ons plant’ kom eintlik uit ons self, uit ons sondige natuur. Nou gebruik die satan die dinge van die wêreld om ons te verlei: ons sien en lees verkeerde dinge wat ons gedagtes gevangeneem; ons hoor dinge by mense wat ons mislei deurdat dit so goed lyk maar ons weglei van die Here af, ons dink dinge hoe ons ons self kan bevoordeel, soms ten koste van ander mense. 2 Korintiërs 4:4 sê dat die ongelowiges se denke deur die god van hierdie bedeling verblind is. Mense is so verblind deur selfsug en die begeerte na mag en besittings dat die lig van God se selfopfferende liefde aan die kruis nie oor hulle skyn nie.
Vir die godsdienstige Jode wat roem op hulle afkoms van Abraham en van God, maar nie vir Jesus wou aanvaar as God wat sy Vader aan hulle kom openbaar het nie, sê Jesus in Johannes 8:44: ‘Julle kom van julle vader, die duiwel, en julle wil die begeertes van julle vader uitvoer. Hy was van die begin af ‘n mensemoordenaar en hy staan nie by die waarheid nie, omdat daar geen waarheid in hom is nie. Wanneer hy ‘n leuen vertel, vertel hy dit uit sy eie, omdat hy ‘n leuenaar is en die vader daarvan.’ Die duiwel gebruik selfs hierdie streng godsdienstige Jode. Die feit dat hulle beplan om Jesus dood te maak (vgl. Joh 8:59; 11:50,53) bewys dat hulle instrumente is in die hand van die mensemoordenaar van die begin af.
Jakobus 1:14-15 sê: Elkeen word versoek wanneer hy deur sy eie begeerte meegevoer en verlei word. Dan, wanneer die begeerte bevrug is, gee dit geboorte aan die sonde en wanneer die sonde volgroei is, gee dit geboorte aan die dood.
Jakobus 4:7 sê: Onderwerp julle dus aan God. Weerstaan die duiwel, dan sal hy van julle wegvlug.
by Mitch Kalp · Published 03/09/2014 · Last modified 28/09/2014